CELEX: 32014D0358
Language: lt
Date: 1402617600000
Title: 2014/358/ES: 2014 m. birželio 13 d. Komisijos įgyvendinimo sprendimas dėl naudotojo įrengiamų vaikams neįveikiamų langų ir balkono durų fiksatorių Europos standarto EN 16281:2013 atitikties Europos Parlamento ir Tarybos direktyvos 2001/95/EB bendram saugos reikalavimui ir dėl nuorodos į šį standartą skelbimo Europos Sąjungos oficialiajame leidinyje  Tekstas svarbus EEE

14.6.2014   
            
            
               LT
            
            
               Europos Sąjungos oficialusis leidinys
            
            
               L 175/43
            
         KOMISIJOS ĮGYVENDINIMO SPRENDIMAS
   2014 m. birželio 13 d.
   dėl naudotojo įrengiamų vaikams neįveikiamų langų ir balkono durų fiksatorių Europos standarto EN 16281:2013 atitikties Europos Parlamento ir Tarybos direktyvos 2001/95/EB bendram saugos reikalavimui ir dėl nuorodos į šį standartą skelbimo Europos Sąjungos oficialiajame leidinyje
   
   (Tekstas svarbus EEE)
   
      (2014/358/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. gruodžio 3 d. Europos Parlamento ir Tarybos direktyvą 2001/95/EB dėl bendros gaminių saugos (1), ypač į jos 4 straipsnio 2 dalies pirmą pastraipą,
   kadangi:
   
               (1)
            
            
               Direktyvos 2001/95/EB 3 straipsnio 1 dalimi gamintojai įpareigojami pateikti rinkai tik saugius gaminius;
            
         
               (2)
            
            
               pagal Direktyvos 2001/95/EB 3 straipsnio 2 dalies antrą pastraipą gaminys laikomas saugiu (atsižvelgiant į pavojus ir pavojų kategorijas, kuriems taikomi atitinkami nacionaliniai standartai), kai jis atitinka neprivalomus nacionalinius standartus, kuriais perkeliami Europos standartai, kurių nuorodas pagal tos direktyvos 4 straipsnio 2 dalį Komisija paskelbė Europos Sąjungos oficialiajame leidinyje;
            
         
               (3)
            
            
               pagal Direktyvos 2001/95/EB 4 straipsnio 1 dalį Europos standartus nustato Europos standartizacijos organizacijos (ESO) pagal Komisijos suteiktus įgaliojimus;
            
         
               (4)
            
            
               pagal Direktyvos 2001/95/EB 4 straipsnio 2 dalį Komisija skelbia nuorodas į tokius standartus;
            
         
               (5)
            
            
               2010 m. sausio 7 d. Komisija priėmė sprendimą 2010/11/ES dėl vartotojų montuojamų vaikams neįveikiamų langų ir balkonų durų užraktų Europos standartų atitikties saugos reikalavimams remiantis Europos Parlamento ir Tarybos direktyva 2001/95/EB (2);
            
         
               (6)
            
            
               2010 m. gegužės 10 d. Komisija ESO suteikė įgaliojimą M/465 parengti naudotojo įrengiamų vaikams neįveikiamų langų ir balkono durų fiksatorių Europos standartą, siekiant pašalinti pavojų užspringti dėl mažų dalių, fizinio sužeidimo pavojų dėl aštrių briaunų ir išsikišusių dalių ir pavojų įstrigti pirštams. Be to, įgaliojime reikalaujama, kad būtų nurodyti fiksatorių apsaugai nuo vaikų tinkami bandymai, siekiant užtikrinti jų struktūrinį vientisumą visą numatytą naudojimo laiką, taip pat užtikrinti jų atsparumą senėjimui ir klimato sąlygų poveikiui;
            
         
               (7)
            
            
               Europos standartizacijos komitetas (CEN) pagal Komisijos suteiktą įgaliojimą priėmė naudotojo įrengiamų vaikams neįveikiamų langų ir balkono durų fiksatorių Europos standartą EN 16281:2013;
            
         
               (8)
            
            
               Europos standartas EN 16281:2013 atitinka įgaliojimą M/465 ir Direktyvoje 2001/95/EB nustatytą bendrą saugos reikalavimą. Nuoroda į jį turėtų būti atitinkamai paskelbta Europos Sąjungos oficialiajame leidinyje;
            
         
               (9)
            
            
               šiame sprendime nustatytos priemonės atitinka Direktyva 2001/95/EB įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Europos standartas EN 16281:2013 „Vaikų apsaugos gaminiai. Naudotojo įrengiami vaikams neįveikiami langų ir balkono durų fiksatoriai. Saugos reikalavimai ir bandymo metodai“ atitinka jame nurodytiems pavojams taikomą Direktyvoje 2001/95/EB nustatytą bendrą saugos reikalavimą.
   2 straipsnis
   Standarto EN 16281:2013 nuoroda skelbiama Europos Sąjungos oficialiojo leidinio C dalyje.
   3 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2014 m. birželio 13 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 11, 2002 1 15, p. 4.
   
      (2)  OL L 4, 2010 1 8, p. 91.